CELEX: 32022R0091
Language: lv
Date: 2022-01-21 00:00:00
Title: Komisijas Īstenošanas regula (ES) 2022/91 (2022. gada 21. janvāris), ar ko saskaņā ar Eiropas Parlamenta un Padomes Direktīvu (ES) 2019/883 definē kritērijus, pēc kuriem nosaka, vai kuģis rada mazāku daudzumu atkritumu un apsaimnieko savus atkritumus ilgtspējīgā un vidi saudzējošā veidā (Dokuments attiecas uz EEZ)

24.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 15/12
               
            
         KOMISIJAS ĪSTENOŠANAS REGULA (ES) 2022/91
         (2022. gada 21. janvāris),
         ar ko saskaņā ar Eiropas Parlamenta un Padomes Direktīvu (ES) 2019/883 definē kritērijus, pēc kuriem nosaka, vai kuģis rada mazāku daudzumu atkritumu un apsaimnieko savus atkritumus ilgtspējīgā un vidi saudzējošā veidā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2019/883 (2019. gada 17. aprīlis) par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK (1), un jo īpaši tās 8. panta 5. punktu,
         tā kā:
         
                     (1)
                  
                  
                     Lai samazinātu Direktīvas (ES) 2019/883 8. panta 4. punktā paredzētās maksas, būtu jāizmanto pielikumā noteiktie kritēriji.
                  
               
                     (2)
                  
                  
                     Pielikuma 1. iedaļā noteiktie kritēriji atspoguļo būtiskus centienus samazināt atkritumus. Tāpēc tiem vajadzētu būt obligātiem.
                  
               
                     (3)
                  
                  
                     Pielikuma 2. iedaļā noteiktos papildu kritērijus var piemērot, lai popularizētu specifisku praksi un aprīkojumu, kas var būt noderīgs arī atkritumu samazināšanai. Tāpēc šiem kritērijiem vajadzētu būt brīvprātīgiem.
                  
               
                     (4)
                  
                  
                     Lai nodrošinātu vienādus nosacījumus, ar kādiem piemēro Direktīvas (ES) 2019/883 8. panta 5. punktā noteiktos maksas samazinājumus, dalībvalstīm ir obligāti jāizmanto saskaņota metodika. Tāpēc īstenošanas aktiem, ko pieņem saskaņā ar Direktīvu (ES) 2019/883, vajadzētu būt īstenošanas regulām.
                  
               
                     (5)
                  
                  
                     Šajā regulā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
                  
               IR PIEŅĒMUSI ŠO REGULU.
         
            1. pants
            
               1.   Ostas atkritumu pieņemšanas iekārtas vai ostas iestādes, aprēķinot maksas samazinājumu saskaņā ar Direktīvas (ES) 2019/883 8. panta 5. punkta pirmās daļas b) apakšpunktu, ņem vērā pielikuma 1. iedaļā noteiktos kritērijus.
            
            
               2.   Ostas atkritumu pieņemšanas iekārtas vai ostas iestādes, aprēķinot maksas samazinājumu saskaņā ar Direktīvas (ES) 2019/883 8. panta 5. punkta pirmās daļas b) apakšpunktu, var ņemt vērā pielikuma 2. iedaļā noteiktos kritērijus.
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 21. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 151, 7.6.2019., 116. lpp.
         
      
      
         
            PIELIKUMS
            1. IEDAĻA
            
               1. panta 1. punktā minēto obligāto kritēriju saraksts
            
            
                        Kritēriji
                     
                     
                        Saistītie elementi
                     
                     
                        Saistītais MARPOL konvencijas pielikums
                     
                     
                        Iespējamie verifikācijas līdzekļi (1)
                        
                     
                  
                        Segregācija uz kuģa saskaņā ar Rezolūciju MEPC.295(71) un garantēta nodošana atbilstošām ostas atkritumu pieņemšanas iekārtām, kas atbilst Direktīvas (ES) 2019/883 4. panta 2. punkta d) apakšpunktam.
                     
                     
                        Ekspluatācija un apsaimniekošana
                     
                     
                        V pielikums
                     
                     
                        
                           Green Award, ISO 21070, Blue Angel, Green Marine, atkritumu nodošanas kvīts, kuģim specifisks atkritumu apsaimniekošanas plāns, ko apstiprinājusi kuģu klasifikācijas sabiedrība, ISO 14001 vidiskās pārvaldības sistēma.
                     
                  
                        Vidiski ilgtspējīga iepirkumu politika (iepakojuma materiālu, piemēram, lielapjoma iepakojumu, samazināšana un izvairīšanās no vienreizlietojamas plastmasas)
                     
                     
                        Apsaimniekošana
                     
                     
                        V pielikums
                     
                     
                        
                           Green Award, ISO 21070, Blue Angel, Green Marine, kuģim specifisks atkritumu apsaimniekošanas plāns, ko apstiprinājusi kuģu klasifikācijas sabiedrība, ISO 14001 vidiskās pārvaldības sistēma.
                     
                  2. IEDAĻA
            
               1. panta 2. punktā minēto brīvprātīgo kritēriju saraksts
            
            
                        Kritēriji
                     
                     
                        Saistītie elementi
                     
                     
                        Saistītais MARPOL konvencijas pielikums
                     
                     
                        Iespējamie verifikācijas līdzekļi (2)
                        
                     
                  
                        Alternatīvu degvielu (3) un citu enerģijas avotu izmantošana reisā uz piestāšanas ostu vai piestātnē (piemēram, krasta elektroenerģija, vēja un saules enerģija)
                     
                     
                        Kuģa konstrukcija, tehnoloģija un ekspluatācija
                     
                     
                        I pielikums
                     
                     
                        
                           Green Award, degvielas piegādes pavaddokumenti, naftas operāciju žurnāls, klasifikācijas apliecība vai obligātā sertifikācija, kuģa energoefektivitātes pārvaldības plāns (SEEMP).
                     
                  
                        Izmanto baltās kastes sistēmu < 5ppm (lai kontrolētu un monitorētu sateces ūdeņu izvadīšanu no kuģa)
                     
                     
                        Tehnoloģija un ekspluatācija
                     
                     
                        I pielikums
                     
                     
                        Klasifikācijas apliecība, tipa apstiprinājuma dokumentācija
                     
                  
                        Naftu saturoša ūdens separators (OWS) < 5 ppm
                     
                     
                        Tehnoloģija un ekspluatācija
                     
                     
                        I pielikums
                     
                     
                        Klasifikācijas apliecība, tipa apstiprinājuma dokumentācija, Green Award, Clean Shipping Index (CSI), Green Marine, Blue Angel.
                     
                  
                        
                           OWS < 5 ppm + brīdinājuma sistēma un automātiska apturēšana kuģiem ar bruto tilpību < 10 000 
                     
                     
                        Tehnoloģija un ekspluatācija
                     
                     
                        I pielikums
                     
                     
                        Klasifikācijas apliecība, tipa apstiprinājuma dokumentācija, Green Award, CSI, Green Marine, Blue Angel.
                     
                  
                        Kuģis novadīšanai neizmanto naftas filtrēšanas aprīkojumu, bet visus sateces ūdeņus un dūņas segregē un pēc tam novada ostas atkritumu pieņemšanas iekārtās.
                     
                     
                        Ekspluatācija
                     
                     
                        I pielikums
                     
                     
                        Naftas operāciju žurnāls, atkritumu kvītis
                     
                  
                        Kanalizācijas ūdeņu attīrīšanas sistēma atbilst Starptautiskās Jūrniecības organizācijas Rezolūcijai MEPC.227(64) visiem kuģiem, izņemot pasažieru kuģus, ja tie darbojas īpašajās teritorijās, uz kurām attiecas MARPOL konvencijas IV pielikums.
                     
                     
                        Tehnoloģija, ekspluatācija un apsaimniekošana
                     
                     
                        IV pielikums
                     
                     
                        ES atbilstības deklarācija saskaņā ar Eiropas Parlamenta un Padomes Direktīvu 2014/90/ES (4) vai klasifikācijas apliecība. Turklāt neatkarīgs verificētājs regulāri veic lietošanas verifikāciju.
                     
                  
                        Kuģis jūrā nenovada nekādus kanalizācijas ūdeņus un visus neattīrītos un/vai attīrītos kanalizācijas ūdeņus un/vai kanalizācijas ūdeņu dūņas nodod ostas atkritumu pieņemšanas iekārtās.
                     
                     
                        Ekspluatācija
                     
                     
                        IV pielikums
                     
                     
                        Atkritumu kvītis
                     
                  
                        Atkalizmantošana un reciklēšana uz kuģa
                     
                     
                        Ekspluatācija un apsaimniekošana
                     
                     
                        V pielikums
                     
                     
                        ISO 21070, Green Marine, ISO 14001 vidiskās pārvaldības sistēma.
                     
                  
               (1)  Var tikt akceptētas vēl citas shēmas, ar kurām kuģi var pierādīt, ka tie atbilst kritērijiem.
            
               (2)  Var tikt akceptētas vēl citas shēmas, ar kurām kuģi var pierādīt, ka tie atbilst kritērijiem.
            
               (3)  Definētas Eiropas Parlamenta un Padomes Direktīvā 2014/94/ES (2014. gada 22. oktobris) par alternatīvo degvielu infrastruktūras ieviešanu (OV L 307, 28.10.2014., 1. lpp.).
            
               (4)  Eiropas Parlamenta un Padomes Direktīva 2014/90/ES (2014. gada 23. jūlijs) par kuģu aprīkojumu un ar ko atceļ Padomes Direktīvu 96/98/EK (OV L 257, 28.8.2014., 146. lpp.).